
                   BIRŠTONO SAVIVALDYBĖS KONTROLĖS IR AUDITO TARNYBA
AUDITO ATASKAITA

DĖL BIRŠTONO SAVIVALDYBĖS 2009 METŲ BIUDŽETO 

ĮVYKDYMO ATASKAITOS FINANSINIO AUDITO
2010 m. gegužės 17 d. Nr. 3-10
Birštonas

ĮŽANGA

                   Birštono savivaldybės 2009 metų biudžeto įvykdymo ataskaitos finansinį auditą atliko Kontrolės ir audito tarnybos kontrolierė Zita Pranckevičienė, vykdydama Lietuvos Respublikos biudžeto sandaros įstatymo 37 str. ir Lietuvos respublikos savivaldos įstatymo 27 str. nuostatas bei Kontrolės ir audito tarnybos 2010 metų veiklos planą.
                     Audito tikslas – patikrinti 2009 metų Savivaldybės biudžeto  įvykdymo ataskaitos duomenų tikrumą ir teisingumą bei Savivaldybės biudžeto bei iš valstybės biudžeto tikslinių ir bendrosios tikslinės dotacijų ir kitų lėšų naudojimo teisėtumą įstatymų ir Savivaldybės tarybos sprendimų nustatytiems tikslams ir pareikšti nepriklausomą nuomonę.
                      Patikrinimu ir ataskaitos bei išvados parengimu siekiama :

· pateikti Savivaldybės tarybai informaciją apie 2009 metų savivaldybės biudžeto 

įvykdymą, kaip asignavimų valdytojai naudojo joms skirtus savivaldybės biudžeto asignavimus numatytų  programų vykdymui.

· patikrinti, ar audituojama ataskaita parengta pagal galiojančius Lietuvos

Respublikos teisės aktus, atitinka priimtiems Savivaldybės sprendimams ir visais atvejais parodo tikrą ir teisingą biudžeto lėšų panaudojimą.

· patikrinti  finansų valdymo ir vidaus kontrolės sistemos veikimą tobulinant  

biudžeto lėšų apskaitą ir atskaitingumą.


Audituojamas subjektas – Birštono savivaldybės administracijos (toliau – Administracija) pateikta Birštono savivaldybės 2009 metų biudžeto įvykdymo ataskaita (toliau – Ataskaita). Administracija yra biudžetinė įstaiga, finansuojama iš Birštono savivaldybės biudžeto. Adresas – Jaunimo g. 2, Birštonas, LT-59206, identifikavimo kodas 188750166. Administracija įstatymų nustatyta tvarka organizuoja savivaldybės biudžeto pajamų ir išlaidų bei kitų piniginių išteklių buhalterinės apskaitos tvarkymą, vykdo kitas Vietos savivaldos įstatymo bei Savivaldybės tarybos priskirtas funkcijas.

Audituotu laikotarpiu Savivaldybės administracijai vadovavo direktorius Valentinas Vincas Revuckas, Biudžeto skyriaus vedėja dirbo Ona Grigonienė.


Už metinės Savivaldybės biudžeto įvykdymo ataskaitos parengimą ir pateikimą Finansų ministerijai yra atsakinga Biudžeto skyriaus vedėja Ona Grigonienė.

Audito metu kontrolierės veikla buvo suplanuota taip, kad būtų įgyvendinta Vietos savivaldos įstatymo 27 straipsnio 9 dalies 10 ir 17 punktų reikalavimai – parengti ir pateikti Tarybai išvadą dėl Savivaldybės 2009 metų biudžeto įvykdymo ataskaitos. Kontrolierė, atlikdama 2009 metų finansinius auditus, tikrino: 2009 metų Savivaldybės biudžeto sudarymo, tvirtinimo, keitimo teisingumą; finansinių ir statistinių ataskaitų sudarymą ir jų teisingumą; nuomos mokesčio už valstybinę žemę surinkimą ir apskaitos teisingumą; vidaus kontrolės aplinkos formavimą; apskaitos sistemų tobulinimą ir kompiuterizavimą, biudžeto lėšų sąmatų sudarymą ir jų vykdymą; privatizavimo fondo lėšų panaudojimą ir kt. Atliekant patikrinimą daugiausia dėmesio buvo skiriama prevencinių priemonių įgyvendinimui, konsultacijų teikimui siekiant:

- padėti audituojamiems subjektams gerinti veiklos rezultatus, didinti veiklos efektyvumą, tobulinti finansų valdymą, apskaitos tvarkymą ir vidaus kontrolę;

- atkreipti Savivaldybės administracijos dėmesį į viešųjų įstaigų, nevyriausybinių organizacijų ir kitų nebiudžetinių subjektų finansavimo tvarką ir jų atsiskaitomumą už biudžeto lėšų panaudojimą;


- pateikti mokesčių mokėtojams informaciją apie Savivaldybės biudžeto lėšų ir turto panaudojimą.

                                                AUDITO APIMTIS IR METODAI

          Savivaldybės 2009 metų biudžeto įvykdymo finansinės atskaitomybės auditui atlikti ir išvadai parengti audituotos šios Biudžeto skyriaus pateiktos finansinės atskaitomybės formos: Savivaldybės biudžeto įvykdymo ataskaita (forma Nr. 1-sav.-metinė), Savivaldybės biudžeto išlaidų sąmatos įvykdymo ataskaita (forma Nr. 2-sav. –metinė), Savivaldybės skolinių įsipareigojimų ir suteiktų garantijų bei paskolų ataskaitas (forma Nr. 3-sav.-metinė), Ilgalaikio materialiojo ir nematerialiojo turto ataskaita (forma Nr. 3-sav.- metinė), Atsargų ir trumpalaikio materialiojo ir nematerialiojo turto ataskaita (forma Nr. 3-sav.-metinė ), Debitorinio ir kreditorinio įsiskolinimo ataskaita (forma Nr. 6-sav.- metinė), Savivaldybės biudžeto išlaidų plano valstybinėms (perduotoms savivaldybėms) funkcijoms atlikti ataskaita (forma Nr. B-14-sav.- metinė), Savivaldybės biudžeto išlaidų valstybinėms (perduotoms savivaldybėms) funkcijoms atlikti ataskaita  (forma Nr. B-15 sav.- metinė) Valstybės lėšų, skirtų kapitalo investicijoms finansuoti, panaudojimo pagal asignavimų valdytojus ir investicijų projektus ataskaita (forma Nr. B-11-sav.- metinė), Savivaldybės biudžeto išlaidų mokinio krepšeliui finansuoti įvykdymo ataskaita (forma Nr. B-13 sav.-metinė), Ataskaitos aiškinamasis raštas, Savivaldybės biudžetinių įstaigų 2009 metų biudžetų sąmatų įvykdymo ataskaitos.

Auditas atliktas pagal audito reikalavimus taip, kad būtų galima surinkti tinkamus įrodymus ir užtikrinimą, kad Ataskaitoje nėra reikšmingų informacijos iškraipymų, o biudžeto lėšos ir turtas  naudojamas ir valdomas teisėtai.  Visiškas užtikrinimas pasiekti negalimas, nes netikrinta visos ūkinės operacijos, įvykiai ir sudaryti sandoriai. Auditui taikytas 0,5 proc. reikšmingumo lygis t.y. didžiausia priimtina klaidų suma, naudojama vertinant, ar nustatytos pavienės klaidos arba jų visuma parodo, kad finansinės ataskaitos, kuriose yra nurodytos išlaidos, ilgalaikis, trumpalaikis turtas ir atsargos, visais reikšmingais atžvilgiais yra teisingos.
                      Patikrinimo metu vertinta, ar biudžeto lėšos darbo užmokesčiui, ilgalaikiam turtui, paslaugoms ir prekėms įsigyti, reprezentacijai, tarnybinio transporto išlaikymui, vežėjų nuostolių ir negautų pajamų dėl keliaiviams suteiktų važiavimo lengvatų kompensavimui bei kitoms išlaidoms naudotos pagal teisės aktų reikalavimus. Be to, vertintas buhalterinės apskaitos ir ataskaitų sudarymo organizavimas, analizuoti asignavimų valdytojų ataskaitų bei paslaugas teikiančių įmonių veiklos apskaitos duomenys, budžeto pajamų ir asignavimų pakeitimai pagal Vyriausybės nutarimus ir Savivaldybės tarybos sprendimus.  

Audito ataskaitoje pateikti audito metu nustatyti faktai, kurie įforminti audito dokumentuose, o nepriklausoma nuomonė apie savivaldybės biudžeto įvykdymą, savivaldybės lėšų naudojimo, disponavimo jomis teisėtumą pareiškiama audito išvadoje.

Audituojant 2009 metų biudžeto įvykdymo finansinės atskaitomybės ataskaitas ištirta vidaus kontrolės aplinka ir rizikos veiksniai, susiję su biudžeto lėšų apskaitos procesais. Siekiant gauti įrodymus audito tikslams pasiekti, naudotos tikrinimo apklausos, analitinės ir atliktos savarankiškos (detalios) procedūros, sumažinančios audito riziką bei surinkti įrodymai, reikalingi audito ataskaitai ir nuomonei pareikšti.

Savivaldybės biudžeto pajamų auditas atliktas remiantis tik Valstybinės mokesčių inspekcijos pateiktais mokesčių ir kitų įmokų į savivaldybės biudžetą apyskaitų duomenimis.
            SAVIVALDYBĖS BIUDŽETO RENGIMAS, PATVIRTINIMAS, TIKSLINIMAS
            Savivaldybės biudžeto projekto rengimą ir jo vykdymą teisės aktų nustatyta tvarka organizuoja Savivaldybės administracija pagal Birštono savivaldybės administracijos direktoriaus 2004-08-06 įsakymu Nr. AV-118 patvirtintą Biudžeto rengimo, tvirtinimo ir biudžeto asignavimų keitimo tvarką. Biudžetas sudaromas išlaidų sąmatų bei programų principu.

          2009 metų Birštono savivaldybės biudžeto ataskaita parengta vadovaujantis Lietuvos Respublikos valstybės biudžeto sandaros įstatymo 18 ir 36 straipsnių nuostatomis, atsižvelgiant į 2009 metų Lietuvos Respublikos valstybės biudžeto ir savivaldybių biudžetų finansinių rodiklių patvirtinimo įstatymo rodiklius biudžeto lėšas bei lėšas, skirtas specialiosioms programoms finansuoti. 
                 Svarbiausius buhalterinės apskaitos tvarkymo  reikalavimus reglamentuoja Buhalterinės apskaitos įstatymas, kurie yra privalomi ir verslo įmonėms ir pelno nesiekiantiems ūkio subjektams, ir viešąjam sektoriui. Buhalterinė apskaita kiekvienoje įmonėje turi būti tvarkoma laikantis šio įstatymo nuostatų ir ji turi būti tinkama, objektyvi, palyginama ,išsami, ir pateikiama laiku, kad būtų sudarytos prielaidos tikrai  ir teisingai informacijai pateikti finansinėse ataskaitose. Už tinkamos apskaitos politikos parengimą yra atsakingas įstaigos vadovas. Vadovas turi parinkti apskaitos politiką ir ją įgyvendinti, atsižvelgdamas į konkrečias sąlygas ir veiklos pobūdį.

Vadovaudamasi Vietos savivaldos įstatymo 17 straipsnio 12 punktu, Birštono savivaldybės taryba 2009 m. vasario 23 d. sprendimu Nr. TS-20 patvirtino Birštono savivaldybės 2009 metų biudžetą – 26971,2 tūkst. Lt pajamas ir išlaidas, tame tarpe 274,4 tūkst. Lt laisvi likučiai 2009-01-01 d. (2008 -24157,90 tūkst. Lt).
                      Lietuvos Respublikos 2009 metų valstybės biudžeto ir savivaldybių biudžetų finansinių rodiklių patvirtinimo įstatymu patvirtinta - 9973 tūkst. Lt valstybės biudžeto bendrosios dotacijos kompensacija ir speciali tikslinė dotacija – 4810,3 tūkst. Lt iš jos valstybės perduotos savivaldybės funkcijoms finansuoti – 1245,3 tūkst. Lt ir moksleivio krepšeliui finansuoti – 3565 fūkst. Lt. Metų eigoje bendrosios dotacijos kompensacija nepasikeitė, o valstybės biudžeto specialiosios tikslinės dotacijos planas sumažintas 192,6 tūkst. Lt iki 4617,7 tūkst. Lt iš jos valstybinėms perduotoms savivaldybėms funkcijoms atlikti – 1185,2 tūkst. Lt ir mokinio krepšeliui finansuoti – 3432,5 tūkst. Lt
                     2009 metų Savivaldybės biudžetas Savivaldybės tarybos sprendimais buvo tikslintas septynis kartus: 2009-03-27 Nr. TS-48, 2009-06-26 Nr. TS-135, 2009-08-31 Nr. TS-154, 2009-09-25 Nr. TS-172, 2009-10-30 Nr. TS-192, 2009-11-27 Nr. TS-214, 2009-12-18 Nr. TS-248 . Patikslintas Savivaldybės biudžeto 2009 metų planas - 24902,8 tūkst. Lt (2008-24840,5 tūkst. Lt) pajamų ir išlaidų, apyvartos lėšų likutis 2009-12-31d. 1355,1 tūkst.Lt. Asignavimai paskirstyti sekančiai: paprastosioms išlaidoms –21155,6 tūkst. Lt, iš jų darbo užmokesčiui ir soc. draudimui –13157 tūkst. Lt (52,84 proc.), prekėms ir paslaugoms -7998,6 tūkst. Lt (32,13 proc.); turtui įsigyti ir finansiniams įsipareigojimams vykdyti –3742,8 tūkst. Lt (15,03 proc.). 
                      Pastebėjimai:


Biudžeto sandaros įstatymo nuostatos suteikia galimybę ir asignavimų valdytojams keisti programoms patvirtintų biudžeto asignavimų paskirtį pagal ekonominę klasifikaciją, neviršijant patvirtintų asignavimų darbo užmokesčiui sumų. Lėšų perskirstymas savaime nėra neigiamas procesas, tačiau perskirstytos lėšos dažniausiai netenka planuotos paskirties bei dažnas ir daugiausiai biudžetinių metų pabaigoje vykdomas biudžeto programoms skirtų lėšų perskirstymas rodo ne visais atvejais optimalų lėšų poreikio planavimą.
                     Svarstant 2009 metų Savivaldybės biudžeto projektą buvo planuojama daugiau skirti lėšų įvairių programų bei projektų vykdymui ir koofinansavimui, atsižvelgiant į Birštono savivaldybės strateginio plėtros iki 2012 m. plano prioritetus, kad biudžetas būtų labiau pagrįstas numatytų programų tikslais bet ne asignavimų valdytojų poreikiais, tam panaudojant privatizavimo fondo lėšas.
                                      BIUDŽETO PAJAMŲ UŽDUOTIES VYKDYMAS

                Savivaldybės biudžeto pajamas sudaro mokesčiai, dotacijos ir kitos pajamos. Pagal Savivaldybės biudžeto įvykdymo 2009-12-31 ataskaitą (Forma Nr. 1) per 2009 metus į Birštono savivaldybės biudžetą įplaukė 24186,1 tūkst. Lt pajamų ( 2008 -23707,5 tūkst. Lt), planas įvykdytas 97,12 procentais (negauta 718 tūkst. Lt planuotų pajamų ). Didžiausią dalį pajamose 42 proc. sudaro bendrosios dotacijos kompensacija toliau seka: tikslinė dotacija mokinio krepšeliui finansuoti-14 proc., lėšos struktūrų skirtumams išlyginti-12 proc., gyventojų pajamų mokestis-11 proc., deleguotos funkcijos-5 proc., valstybės investicijų programa-5 proc., kitos pajamos (kiti mokesčiai, rinkliavos) sudaro po 1-2 proc. visų pajamų. 

 Biudžetas neįvykdytas iš šių pajamų:


- negauta iš valstybės biudžeto išlaidų struktūroms skirtumams išlyginti –961 tūkst. Lt (įvykdyta – 74,54 proc.);


- negauta gyventojų pajamų mokesčio savivaldybių pajamoms iš gyventojų pajamų mokesčio išlyginti –603 tūkst. Lt (įvykdyta –46,16 proc.);

- nuomos mokesčio už valstybinę žemę ir valstybinius vandens telkinius–1,4 tūkst. Lt (įvykdyta –94,4 proc.);


- žemės mokesčio– 0,3 tūkst. Lt (įvykdyta –99,5 proc.);


- specialiųjų programų pajamų-142,2 tūkst. Lt (įvykdyta-77,14 proc.);
                      - lėšos gautos iš valstybės iždo pagal tarpusavio atsiskaitymus ir grąžinta į valstybės biudžetą-42,3 tūkst. Lt (įvykdyta –85,55 proc.);

- paveldimo turto mokesčio-8,4 tūkst. Lt (įvykdyta –44 proc.);


- lėšos valstybės investicijų programoms finansuoti-3 tūkst. Lt (įvykdyta-99,77 proc.);

- tikslinių lėšų valstybinėms (perduotoms savivaldybėms) funkcijoms atlikti-36,50 tūkst. Lt (įvykdyta-96,92 proc.);

Biudžetas viršytas iš šių pajamų:


- mokesčiai  už valstybinius gamtos išteklius -15,7 tūkst. Lt (įvykdyta 157 proc.);


- pajamos iš baudų ir konfiskacijos -3,8 tūkst. Lt (įvykdyta –110,27 proc.);


- nekilnojamojo turto mokesčiai -117,8 tūkst. Lt (įvykdyta-143,63 proc.);
                      - valstybės rinkliavos-12,7 tūkst. Lt (įvykdyta-205,83 proc.);

                      - vietinės rinkliavos-7,1 tūkst. Lt (įvykdyta-102,03 proc.);
                      - už lėšas laikomas depozituose-105,9 tūkst. Lt (įvykdyta-105,9 proc. );
                      - pervestos lėšos iš Lietuvos aplinkos apsaugos investicijų fondo Birutės g-vės upelio sutvarkymui-203,6 tūkst. Lt (įvykdyta-203,6 proc.);


- mokesčiai už aplinkos teršimą -10,3 tūkst. Lt (įvykdyta –129,43 proc.);


-gyventojų pajamų mokesčio-622,2 tūkst. Lt (įvykdyta 132,06 proc.).


Daugiausia gyventojų pajamų, žemės ir žemės nuomos mokesčio surinkta iš Kauno, Vilniaus, Alytaus VMI .

Nuomos mokestį fiziniams ir juridiniams asmenims už valstybinę žemę nuo 2003-01-01 administruoja savivaldybės.


Savivaldybės tarybos 2009-09-25 sprendimu Nr. TS-175 nustatytas žemės nuomos mokesčio apskaičiavimo tarifai ir mokėjimo terminas iki 12-01 d.

Savivaldybės administracijos Biudžeto skyriaus duomenimis už 2009 metus buvo iš viso surinkta 23,6 tūkst. Lt (2008-46,58 tūkst. Lt) žemės nuomos mokesčio iš juridinių ir fizinių asmenų. Nepriemoka 2009-12-31 buvo 23,01 tūkst. Lt (2008-12-31 –26,9 tūkst. Lt). Dėl nesumokėtų mokesčių fiziniams ir juridiniams asmenims siunčiami priminimai. Didžiausios žemės nuomos mokesčio skolos yra  D. Vasiliausko -11096,93 Lt, UAB “Degsnė“-2993,58 Lt, UAB “Gratus“-1235,25 Lt, UAB “Zuikinės lentpiūvė“-860,25 Lt ir kt. Savivaldybės sodininkų bendrija „Rūta“ visiškai nemoka ir nemokėjo žemės nuomos mokesčio.
                     Pastebėjimai:


Nuomos mokesčio už valstybinę žemę administravimo tvarka valstybiniu lygmeniu norminiais teisės aktais nėra reglamentuota, todėl nevykdoma jo sumokėjimo kontrolė ir išieškojimo procedūros. Kai kurių fizinių ir juridinių asmenų žemės nuomos mokesčio įsiskolinimai yra nuo 2003 metų.
                     Dėl savivaldybės tarybos sprendimais suteiktų lengvatų 2009 metais negauta-121,2 tūkst. Lt (2008-54,5 tūkst. Lt). Iš jų:  žemės nuomos mokesčio-14,8 tūkst. Lt (2008 -16,4 tūkst. Lt), žemės mokesčio-24,1 tūkst. Lt (2008-29,7 tūkst. Lt), turto-82,3 tūkst. Lt (2008-8,4 tūkst. Lt).  
                     Savivaldybės privatizavimo fondo lėšų likutis 2009-01-01 d.-2547,54 tūkst. Lt, pajamos per 2009 metus-192,8 tūkst. Lt (76,2 tūkst. Lt-lėšos už parduotas gydyklas ir 116,6 tūkst. Lt už lėšas laikomas depozituose), per 2009 metus padaryta išlaidų 924,8 tūkst. Lt (patvirtintas panaudojimo planas- 2537 tūkst. Lt), planas įvykdytas  36,45 proc., likutis 2010-01-01 d.-1815,5 tūkst. Lt.                             

                     SAVIVALDYBĖS LĖŠŲ IR TURTO NAUDOJIMAS IR APSKAITA
           Pagal savivaldybės biudžeto 2009 metų įvykdymo ataskaitą patikslintas išlaidų planas buvo 24902,8 tūkst. Lt (2008-24937,1 tūkst. Lt), panaudoti biudžeto asignavimai-23415 tūkst. Lt (2008-23009,3 tūkst. Lt) Išlaidų planas įvykdyta 94,03 proc. (2008- 92,26 proc.), liko nepanaudota - 1487,8 tūkst. Lt (2008- 1927,8 tūkst. Lt), iš jų :

- bendros valstybės paslaugos 
- 219,8 tūkst. Lt įvykdyta (94,64 proc.);


- gynyba


- panaudota 100 proc.;


- viešoji tvarka ir visuomenės apsauga
- 10 tūkst. Lt įvykdyta (81,48 proc.);


- ekonomika


- 135,7 tūkst. Lt įvykdyta (91,68 proc.);


- aplinkos apsauga

- 121,2 tūkst. Lt įvykdyta (96,18 proc.);


- būstas ir komunalinis ūkis
- 132 tūkst. Lt įvykdyta (81,47 proc.);


- sveikatos apsauga

- 17,7 tūkst. Lt įvykdyta  (94,65 proc.);

- poilsis, kultūra ir religija

- 365,3 tūkst. Lt įvykdyta (92,70 proc.);


- švietimas


- 294 tūkst. Lt įvykdyta (96,47 proc.);


- socialinė apsauga

- 191,2 tūkst. Lt įvykdyta (87,27 proc.);

                      - kitoms sav. perduotos mokinio             

                         krepšelio lėšos                                       - 0,9 tūkst. Lt įvykdyta (79,55 proc.)


Iš viso:

- 1487,8 tūkst. Lt įvykdyta (94,03 proc.).


Savivaldybėje didžiausia išlaidų dalis pagal valstybinę funkcinę klasifikaciją (Forma Nr. 1-sav. metinė) tenka švietimui, -34,31 proc., toliau poilsis, kultūra ir religija -19,8 proc., valdymas-16,59 proc.,  aplinkos apsauga –13,02 proc., ekonomika–6,39 proc., socialinė apsauga-5,6 proc. ir t.t.

Analizuojant savivaldybės 2009 metų išlaidų vykdymą pagal ekonominę klasifikaciją nustatyta, kad didžiausia išlaidų dalis tenka darbo užmokesčiui ir socialiniam draudimui –12796,5 tūkst. Lt, (54,65 proc.) visų išlaidų, turto įsigijimui ir remontui –3462,6 tūkst. Lt, (14,79 proc.), prekėms ir paslaugoms 5399,9 tūkst. Lt (23,06 proc.)
                     Audito metu nustatyta, kad asignavimų valdytojai vadovavosi Biudžeto sandaros įstatymo 5 ir 7 straipsnių nuostatomis ir asignavimus naudojo neviršydami patvirtintų programų išlaidų sąmatų bendrųjų asignavimų, tarp jų – išlaidoms, iš jų darbo užmokesčiui ir turtui įsigyti.  Asignavimų valdytojai buvo finansuojami pagal prašymus, nevykdant asignavimų plano lėšų nebuvo prašoma arba nepanaudotos pagal planą pravestos lėšos buvo grąžintos į savivaldybės biudžetą.

2009 metais Birštono savivaldybei buvo skirta 1317 tūkst. Lt valstybės lėšų kapitalo investicijoms finansuoti, lyginant su 2008 metais skirta 550 tūkst. Lt mažiau. Duomenys apie ataskaitinio laikotarpio valstybės lėšų skirtų kapitalo investicijoms finansuoti asignavimų planą ir kasines išlaidas pateikti ataskaitoje Forma Nr. B-11. Panaudota  pagal asignavimų valdytojus ir investicijų projektus 2009-12-31 – 1314 tūkst. Lt.

Savivaldybės 2010-01-01d. biudžeto lėšų likutis 1355,1 tūkst. Lt, iš jų 243,96 tūkst. Lt specialiųjų programų lėšų likutis, 102 tūkst. Lt aplinkos apsaugos rėmimo programos lėšos, 1009,1 tūkst. Lt biudžeto lėšos.

2009 metų valstybės biudžeto ir savivaldybių biudžetų finansinių rodiklių patvirtinimo įstatyme nustatyta, kad mokinio krepšelio patvirtinti asignavimai pagal tarpusavio atsiskaitymus pervedami iš vienų savivaldybių kitoms dėl mokinių migravimo tarp savivaldybių finansuojamų mokyklų. Birštono savivaldybė iš kitų savivaldybių per 2009 metus gavo 9,6 tūkst. Lt mokinio krepšelio lėšų. Birštono savivaldybė kitoms savivaldybėms pervedė 3,5 tūkst. Lt mokinio krepšelio lėšų.

Moksleivio krepšelio lėšų, skirtų iš valstybės biudžeto, neužtenka švietimo įstaigų finansavimui, todėl savivaldybė kiekvienais metais papildomai finansuoja iš savivaldybės biudžeto. 2009 metais iš savivaldybės biudžeto moksleivio krepšeliui finansuoti planas buvo 160,77 tūkst. Lt, iš viso panaudota-44,5 tūkst. Lt iš jų: Birštono gimnazijai -20 tūkst. Lt, Birštono vienkiemio darželiui-mokyklai -24,5 tūkst. Lt.
                    2009 metais Savivaldybė nepanaudojo 78,87 tūkst. Lt skirtų valstybės biudžeto lėšų iš jų: 5,82 tūkst. Lt skirtų vaiko teisių apsaugai, 9,88 tūkst.Lt socialinėms paslaugoms, 6,26 tūkst. Lt socialinėms pašalpoms, 14,57 tūkst. Lt valstybinėms funkcijoms atlikti (žemės ūkiui), 24,9 tūkst. Lt tikslinės dotacijos lėšos nemokamam moksleivių  maitinimui ir 17,44 tūkst. Lt tikslinės dotacijos lėšos socialinėms pašalpoms.  Kadangi 2009 metų valstybės biudžeto ir savivaldybių biudžetų finansinių rodiklių patvirtinimo įstatymo nuostatos neleidžia vykdant biudžetą nepanaudotas specialiosios tikslinės dotacijos ir valstybinėms funkcijoms atlikti lėšų panaudoti bendroms savivaldybės reikmėms finansuoti, todėl nepanaudotus pagal tikslinę paskirtį 78,87 tūkst. Lt asignavimus Savivaldybės administracijos Biudžeto skyrius grąžino į Lietuvos Respublikos valstybės biudžetą kaip reikalauja Biudžeto sandaros įstatymo 32 straipsnio 3 dalis. 

Patikrinus Savivaldybės biudžeto išlaidų plano valstybinėms (perduotoms savivaldybėms) funkcijoms atlikti ataskaitą (Forma Nr.B-14 metinė) bei Savivaldybės biudžeto išlaidų mokinio krepšeliui finansuoti įvykdymo 2009-12-31 ataskaitą (Forma Nr. B-13 metinė) neatitikimų nenustatyta, nurodyti duomenys atitinka apskaitos duomenims.
                     Pastebėjimai:


Kai kurie Savivaldybės biudžeto asignavimų valdytojai pervestus 2009 metais  asignavimus panaudojo nepilnai ir 16982,12 Lt grąžino į savivaldybės biudžetą. Iš jų Viešoji biblioteka grąžino 9928,3 Lt, Savivaldybės administracija-5178,18 Lt, Sporto centras-1264,79 Lt,Vienkiemio darželis-mokykla-482 Lt,  BĮ Nemajūnų dienos centras-111,85 Lt, Turizmo informacijos centras-17 Lt.
                       Per didelis lėšų poreikis buvo planuotas iš valstybės deleguotų funkcijų socialinėms paslaugoms ir pašalpoms  ir kt.

Planuojant biudžeto asignavimus kai kurie asignavimų valdytojai neanalizuoja ateinančių metų prognozių ir teikia paraiškas didesniam lėšų poreikiui.

Nepanaudotų asignavimų grąžinimas rodo, kad lėšų poreikis planuojamas didesnis, nei galimybė jas įsisavinti;


 Planuojant biudžeto asignavimus reikėtų atsižvelgti į praėjusių metų lėšų įsisavinimą pagal kiekvieną asignavimų valdytoją.

                       Patikrinimo metu nustatyta, kad už suteiktas teisines paslaugas ir atstovavimą teismuose samdomiems advokatams (pagal sutartį nuo 2007-12 mėn.) yra sumokėta 45,53 tūkst. Lt, iš jų per 2009 metus 20,13 tūkst. Lt, 2008-15,82 tūkst. Lt ir už 2007-12 mėn.-9,58 tūkst. Lt, taip pat yra perkamos projektų rengimo bei kitos paslaugos, kurias taupant lėšas, pagal pareigybių aprašymus privalėtų atlikti savivaldybės darbuotojai. 
                      Nustatyta, kad už neapgyvendintus Savivaldybės devynis socialinius  butus per 2009 metus ( kaip ir ankstesniais metais) už šildymą UAB „Birštono šiluma“ iš biudžeto lėšų apmokėta 6822,39 Lt 
                                  SAVIVALDYBĖS SKOLINIAI ĮSIPAREIGOJIMAI
              Savivaldybės skoliniai įsipareigojimai ir suteiktos garantijos nurodyti Savivaldybių skolinių įsipareigojimų ir suteiktų garantijų bei paskolų 2010-01-01 d. ataskaitoje Forma Nr.-3-sav.-metinė. Ilgalaikų paskolų likutis 2009-01-01 d. buvo 18,9 tūkst.Lt, pradžioje metų ši paskola grąžinta ir per 2009 metus nei ilgalaikių nei trumpalaikių paskolų Savivaldybė neturėjo.           Savivaldybės biudžeto lėšų kreditorinis įsiskolinimas 2009-12-31 d. duomenimis- 674 tūkst. Lt,  lyginant su 2008 metais (608,1 tūkst. Lt) padidėjo 65,9 tūkst. Lt (10,84 proc.)
                     Pagal ekonominę klasifikaciją didžiausią procentą biudžeto kreditorinių skolų sudaro materialiojo ir nematerialiojo turto kūrimo išlaidos –443,1 tūkst. Lt (65,74 proc.) toliau seka prekių ir paslaugų naudojimo išlaidos -208,1 tūkst. Lt (30,88 proc.), subsidijos-10,4 tūkst. Lt (1,54 proc.) ir socialinės išmokos-12,3 tūkst. Lt (1,82 proc.).

Pagal asignavimų valdytojus didžiausias biudžeto kreditorinis įsiskolinimas Savivaldybės administracija –561,79 tūkst. Lt (83,35 proc.), BĮ Birštono miesto tvarkymo tarnyba –61,76 tūkst. Lt (9,16 proc.), Kultūros centras –13,42 tūkst. Lt (1,99 proc.), Birštono lopšelis –darželis „Vyturėlis“-10,29 tūkst. Lt (1,53 proc.)  ir kt.
             Daugumoje biudžeto kreditorinės skolos yra už einamą mėnesį, ilgalaikių įsiskolinimų nėra. 
             Kreditorinis įsiskolinimas 2009-12-31 d. iš kelių fondo lėšų liko-392,78 tūkst. Lt.

             Savivaldybės debitorinis įsiskolinimas iš biudžeto lėšų  2009-12-31-409,35 tūkst. Lt, lyginant su 2008 metais padidėjo 85,55 tūkst. Lt arba 26,42 proc. Didžiausias debitorinis įsiskolinimas yra Savivaldybės administracijos 301,75 tūkst. Lt, Lt), arba 73,71 proc. nuo bendros įsiskolinimų sumos Toliau seka Kultūros centras-39,49 tūkst. Lt (9,65 proc.), BĮ Birštono tvarkymo tarnyba-19,17 tūkst. Lt (4,68 proc.), Vaikų lopšelis-darželis „Vyturėlis“-10,29 tūkst. Lt (2,5 proc.), Viešoji biblioteka-8,6 tūkst. Lt (2,1 proc.) ir kt. Savivaldybės administracijos ilgalaikiai debitoriniai įsiskolinimai yra VšĮ Chomičiaus krepšinio mokykla-117,29 tūkst. Lt (vyksta teisminiai procesai), AB „Mikotel Group“-99,12 tūkst. Lt, iš jų 1,39 tūkst. Lt delspinigiai, taip pat V. Baškio –1,99 tūkst. Lt, R. Vyšniausko- 14,21 tūkst. Lt.V.Baškio ir R. Vyšniausko skolos mažėja, kadangi jie moka nustatytas sumas kiekvieną mėnesį. Debitorinis įsiskolinimas už savivaldybės socialinių  butų nuomą viso-5544,1 Lt (didžiausi įsiskolinimai yra  1221,22Lt;  795,27 Lt; 662,76 Lt; 345,64 Lt ir t. t. Gyventojų įsiskolinimai už butų administravimą ir patarnavimus viso-15854,79 Lt (didžiausi įsiskolinimai yra 3774,16 Lt; 2382 Lt; 2140,91 Lt; 1802,86 Lt; 1392,11 Lt; 793,3 Lt ir t. t.) Kiti savivaldybės administracijos ir  asignavimų valdytojų debitoriniai įsiskolinimai daugumoje yra trumpalaikiai. 

Savivaldybės metinės ataskaitos duomenys suvedami iš asignavimų valdytojų metinių ataskaitų duomenų.


Atliekant 2009 metų Savivaldybės biudžeto vykdymo auditą buvo audituoti Savivaldybės biudžeto finansinės atskaitomybės dokumentai.


2009 metų Birštono savivaldybės biudžeto įvykdymo ir biudžeto sąmatos įvykdymo ataskaitos skolinių įsipareigojimų už 2009 metus ataskaita ir 2009 metų suvestinė debitorinio ir kreditorinio įsiskolinimo ataskaita pateiktos Finansų ministerijos nustatytais terminais.


Visi išvardinti dokumentai užpildyti Finansų ministro 2006-02-06 įsakymu Nr. 1k-048 patvirtintose formose ir 2007-12-20 Nr. (3.4-02)-6K-07-1498 nustatyta tvarka, pasirašyti, duomenys pateikti tūkstančiais litų.


Asignavimų valdytojai kartu su metine atskaitomybe Savivaldybės administracijos Biudžeto skyriui teikė ir Išlaidų sąmatų vykdymo 2009-12-31 balansus. Suvestinis visų asignavimų valdytojų Išlaidų sąmatų vykdymo balansas Biudžeto skyriuje nesudaromas, nes tokia pareiga teisės aktais nėra nustatyta. 

               Patikrinta Paaiškinamasis raštas prie savivaldybės biudžeto įvykdymo ataskaitos už 2009 metus. Patikrinimo tikslas-įsitikinti, ar paaiškinamąjame rašte pateikti duomenys atitinka biudžeto įvykdymo ataskaitoje pateiktiems duomenims. Patikrinimo metu nustatyta, kad duomenys pateikti aiškinamąjame rašte atitinka su duomenimis atvaizduotais biudžeto įvykdymo ataskaitoje.

                        SAVIVALDYBĖS BIUDŽETO APSKAITA IR VIDAUS KONTROLĖ
              Birštono savivaldybės administracijos Biudžeto skyriaus veiklos nuostatais biudžeto skyriui pavesta organizuoti ir tvarkyti Savivaldybės biudžeto pajamų ir išlaidų, paskolų apskaitą, taip pat tvarkyti nuomos mokesčio už valstybinę žemę duomenis, formuoti įskaitymus ir grąžinimus. Nuomos mokesčio už valstybinę žemę surinkimo analitinė apskaita yra kompiuterizuota ir pajamoms surinkti atidaryta surenkamoji sąskaita.
            Pagal audito reikalavimus finansinio audito metu turi būti ištirta audituojamojo subjekto veikla, apskaitos sistema ir vidaus kontrolė. Vidaus kontrolės vertinimas apima ir finansų valdymo kontrolės vertinimą. Finansų kontrolės, kaip vidaus kontrolės sistemos dalies, tikslas – užtikrinti, kad valstybės ir savivaldybių finansinio turto valdymas, naudojimas, apsauga bei disponavimas juo, viešojo juridinio asmens sutartiniai įsipareigojimai tretiesiems asmenims atitiktų teisėtumo bei patikimumo finansų valdymo principus.

Audito metu Savivaldybės administracijoje susipažinta su vidaus kontrolės aplinka ir kontrolės procedūromis biudžeto srityje, vertintas šių kontrolės procedūrų veiksmingumas. Vidaus kontrolės procedūros audituojamojo subjekto parengtos taisyklės ir normos, kurios privalo užkirsti kelią klaidoms ir apgaulėms, jas surasti ir ištaisyti bei užtikrinti, kad subjekto tikslai bus pasiekti.

                      Tačiau ne visada pažeidimo padarinius galima visiškai ištaisyti, todėl žymiai naudingiau imtis tinkamų prevencijos veiksmų, siekiant iš anksto užkirsti kelią galimiems pažeidimams. Tai galima padaryti tik sukūrus pozityvią vidaus kontrolės aplinką ir įdiegus pakankamai veiksmingas kontrolės procedūras tiek į Savivaldybės biudžeto lėšų valdymo, turto valdymo ir naudojimo, tiek į biudžeto išlaidų sąmatų vykdymo procesus

Nustatyta, kas Savivaldybėje yra parengtos ir administracijos direktoriaus įsakymais patvirtintos Finansų kontrolės, Vidaus tvarkos taisyklės, kitos įvairios tvarkos, Administracijos veiklos reglamentas ir kt.


Apibendrinus vidaus kontrolės tyrimo biudžeto lygmeniu duomenis nustatyta, kad Savivaldybėje yra sukurta Vidaus kontrolės sistema, tačiau kai kuriais klausimais  numatytos procedūros neužtikrina, kad būtų išvengta neatitikimų naudojant savivaldybės biudžeto lėšas.


Pažymėtina, kad audito metu buvo geranoriškai reaguojama į pareikštas pastabas ir pasiūlymus, dalis pastebėjimų buvo įgyvendinta audito metu.  
                     Savivaldybės kontrolės ir audito tarnyba siekia ir ateityje sieks konstruktyvaus bendradarbiavimo su audituojamų subjektų darbuotojais, suteikiant pagalbą gerinant biudžeto lėšų panaudojimo skaidrumą ir atskaitingumą, racionalų finansų valdymą bei patikimą kontrolę.


Siekiant ateityje gerinti biudžeto išteklių valdymą ir naudojimą Savivaldybės administracijos vadovybei siūlau atkreipti dėmesį į audito metu ir ataskaitoje pareikštus pastebėjimus ir juos realizuoti.

